Solar Maximum Mission
D'Solar Maximum Mission (SMM), oder SolarMax genannt, war eng Satelittemissioun vun der NASA fir d'Observatioun vun eiser Sonn, besonnesch awer vu Sonneneruptiounen. De Sattelit gouf vun der Firma Fairchild gebaut an de 14. Februar 1980 um 15:57 Auer UTC mat enger Delta-Rakéit gestart. D'Solar-Maximum-Missioun war den 2. Dezember 1989 eriwwer, wéi de Satellit an d'Äerdatmosphär agetratt ass an do vergloust ass.

Instrumenter 
De Satellit hat follgend Instrumenter u Bord:
 Moossinstrument fir d'Bestralungsstäerkt: (Active Cavity Radiometer Irradiance Monitor, ACRIM)
 Spektrometer fir Gammastralung (Gamma-Ray Spectrometer, GRS)
 Spektrometer fir haart Röntgenstralung (Hard X-Ray Burst Spectrometer, HXRBS)
 Polychromator fir mëll Röntgenstralung (Soft X-Ray Polychromator, XRP)
 Spektrometer fir haart Röntgenstralung (Hard X-ray Imaging Spectrometer, HXIS)
 Spektrometer a Polarimeter fir Ultraviolettstralung (Ultraviolet Ultraviolet Spectrometer and Polarimeter, UVSP) 
 Koronograph

Reparatur am Weltraum 
Am Januar 1981 waren dräi Sécherunge vun der Lagreegelung vum Satellit duerchgebrannt. Doduerch war et net méi méiglech, den SMM genee op d'Sonn auszeriichten. De 6. Abrëll 1984 hat d'Raumfähr Challenger de SolarMax wärend hirer Missioun STS-41-C ugeflunn. Dobäi gouf de Satellit an d'Notzlaaschtbucht vum Space Shuttle gehuewen, fir en ze reparéieren (eng.: On-Orbit Servicing). Doduerch gouf d'Liewenszäit vum SMM-Satellit ëm e puer Joer verlängert. D'Missioun gouf 1985 am IMAX-Film The Dream Is Alive porträtéiert.

De Solar Max war den éischte Satellit, deen am Weltraum agefaangen, reparéiert an nees ausgesat gouf.

Resultater 
Opfällegerweis weist den ACRIM-Instrumentenset (Active Cavity Radiometer Irradiance Monitor) vum SMM, datt entgéint den Erwardungen, d'Sonn wärend dem Maximum vum Sonnefleckenzyklus (Zäitpunkt mat de meeschte Sonneflecken) méi hell ass. Dat kënnt dohier, well d'Sonneflecke vu sougenannte Faculae hell ëmrummt sinn, déi de Verdonklungseffet vun de Sonneflecken méi wéi ausgläichen.

Tëscht 1987 an 1989 goufe mam Koronograph zéng Sonnesträifer entdeckt.

Kuckt och 

 Orbiting Solar Observatory

Um Spaweck 

  HEASARC, SMM
  JPL, SMM
  Marshall Space Flight Center, SMM
  The Solar Maximum Mission
  Repairing Solar Max

Weltraumteleskopen
NASA
1980 an der Raumfaart